छात्राओं से बस पास की एवज में फीस लेने पर एबीवीपी ने रोष जताया
सरकारद्वाराचलाई जा रही फ्री बस पास सेवा के बावजूद लड़कियों से पास की एवज में फीस ली जा रही है। जिसके चलते सोमवार को एबीवीपी छात्र संगठन लड़कियों के हक की लड़ाई के लिए आगे आया है। संगठन ने जीएम रोडवेज के नाम अधीक्षक ज्ञापन सौंपा। डाइट पलवल में पढ़ रही लड़कियों से फ्री पास सुविधा के बावजूद फीस लेने पर ऐतराज जताया। बस स्टेंड से पलवल डाइट जाने वाली छात्राओं से बस पास की एवज में फीस ली जा रही है।
कॉलेजबस का ले रहे चार्ज : उधररोडवेज जीएम रोहताश वर्मा कहा कहना है कि जिले में छात्राओं को फ्री बस पास की सुविधा दी हुई है। पलवल में एक कॉलेज ने स्पेशल बस लगवाई हुई है। लिहाजा स्पेशल बस में बस पास जैसी सुविधा पॉलिसी में नहीं है। इसी लिए बस पास की एवज में फीस ली जा रही है। बस स्टेंड से पलवल के बीच पास की ही फीस लगाई है। अन्य रूट्स पर छात्राओं से कोई फीस नहीं ली जाती है।
छात्राओंके लिए क्यों नहीं फ्री : अखिलभारतीय विद्यार्थी परिषद जिला संयोजक गौरव सैनी ने कहा कि सरकार ने २०१४ में लड़कियों को फ्री बस पास सेवा की सौगात दी हुई। ऐसे में किसी भी रूट पर रोडवेज बस में पास की एवज में छात्राओं से फीस नहीं ली जानी चाहिए। यह सरासर गलत है। रीना, दीपा, अंजू, काजल, सिखा चौहान, श्वेता चौहान, आरती, संगीता शर्मा, कुसुम, किरण, बबीता, मोनू, सोनिया ने कहा कि जब छात्राओं के लिए फ्री बस पास की सुविधा है, तो पलवल के उक्त कॉलेज तक जाने के लिए भी क्यों फीस ली जाती है। हिमांशु, श्याम रावत ने कहा कि छात्राओं को नियमानुसार फ्री बस पास की सुविधा दी जानी चाहिए।
कुरुक्षेत्र | नएबस स्टैंड पर फ्री बस पास सुविधा को लेकर रोडवेज अधिकारी को ज्ञापन सौंपते विद्यार्थी।
hin_Deva hin_Deva hin_Deva hin_Deva hin_Deva